ལོ་འདི་དག་རིང་འཛམ་གླིང་གི་དཔལ་འབྱོར་སླར་གསོ་བྱེད་ཤུགས་ཞན་པས།རྒྱལ་སྤྱིའི་དངུལ་རྩའི་ཚོང་ར་འཕར་ཆག་ཆེ་བ་དང་།སྲུང་སྐྱོང་རིང་ལུགས་ཀྱི་མགོ་འདེགས་པ་མངོན་གསལ་རེད།རང་རྒྱལ་གྱི་དཔལ་འབྱོར་འཕེལ་རྒྱས་ཁྲོད་གྲུབ་ཚུལ་རང་བཞིན་གྱི་གནད་དོན་དང་གཏིང་རིམ་ཟབ་པའི་འགལ་བ་མངོན་གསལ་དོད་པོ་ཡིན་པ་དང་།དཔལ་འབྱོར་འཕར་ཚད་ཆག་པའི་གནོན་ཤུགས་མུ་མཐུད་ཆེ་རུ་སོང་སྟེ།བྱ་དཀའ་བྱེད་གཏད་ཀྱི་གདམ་ག་མི་ཉུང་བ་འཕྲད་ཡོད།གནས་བབ་འདི་འདྲའི་མདུན་དུ།ང་ཚོས་འཐབ་ཇུས་ཀྱི་ངེས་ཤུགས་རྒྱུན་འཁྱོངས་དང་།ཞིང་ཆུ་ལེབ་གཏོང་ལྟ་བུའི་ངར་སྐུལ་ཆེན་པོ་བྱེད་པ་མཐའ་འཁྱོངས་མ་བྱས་པར།དཔལ་འབྱོར་འཕེལ་རྒྱས་གཏོང་བའི་རྒྱུན་རྣམ་གསར་པའི་སྣེ་ཁྲིད་ཁོང་དུ་འཚམ་པོ་ཆུད་པར་བྱས་ནས།བརྟན་པོར་འཕར་བ་དང་།སྒྱུར་བཅོས་ལ་ཡར་སྐུལ།གྲུབ་ཚུལ་ལེགས་སྒྲིགདམངས་འཚོར་ཕན་པ།ཉམས་ཉེན་འགོག་པ་བཅས་གཅིག་གྱུར་གྱིས་འཆར་འགོད་བྱས་ནས།སྤྱི་ཁོག་སྙོམས་སྒྲིག་རྒྱུན་ཆད་མེད་པར་གསར་གཏོད་དང་འཐུས་ཚང་བྱས་པ་དང་།བར་སྟོང་སྙོམས་སྒྲིག་གི་བསམ་གཞི་དང་བྱེད་སྟངས་གཏན་འཁེལ་བྱས་ཏེ།ཕྱོགས་ངེས་སྙོམས་སྒྲིག་དང་།སྐབས་བསྟུན་སྙོམས་སྒྲིགགནད་སྨིན་སྙོམས་སྒྲིག་བཅས་བྱེད་ཤུགས་ཆེ་རུ་བཏང་ཡོད།དཔལ་འབྱོར་འཁོར་སྐྱོད་ཚུལ་མཐུན་གྱི་བར་སྟོང་དུ་གནས་པ་དང་།ལས་ཞུགས་འཕར་བ།ཡོང་འབབ་འཕར་བ།ཁོར་ཡུག་ལེགས་བཅོས་བཅས་བྱུང་ན།སེམས་ཤུགས་གཅིག་སྒྲིལ་གྱིས་སྒྱུར་བཅོས་ལ་ཡར་སྐུལ་དང་།གྲུབ་ཚུལ་ལེགས་སྒྲིགསྒུལ་ཤུགས་སྣོན་པ་བཅས་བྱེད་དགོས་པའི་ནན་བཤད་གསལ་པོར་བྱས་ཡོད།དེང་གི་དུས་ལ་ཕན་ཁར་ཕུགས་ལ་དེ་བས་ཀྱང་ཕན་པའི་བྱེད་ཐབས་སྤྱད་དེ།མཁོ་སྤྲོད་ཕྱོགས་ཀྱི་གྲུབ་ཚུལ་རང་བཞིན་སྒྱུར་བཅོས་ལ་སྐུལ་སྤེལ་གང་ཐུབ་བྱས་པ་དང་།སྤྱི་ཡོངས་ཀྱི་དགོས་མཁོ་ཆེ་རུ་འཚམ་པོར་བཏང་ནས།གནས་རིམ་སྔར་ལས་མཐོ་བའི་མཁོ་སྤྲོད་ཀྱི་འགུལ་རྣམ་ལ་དོ་མཉམ་ཡོང་བར་བྱས་ཡོད།དཀའ་ཚེགས་ཆེ་བའི་འབད་འཐབ་བྱས་པར་བརྟེན་ནས།ང་ཚོས་དཔལ་འབྱོར་འཕར་ཚད་ཆག་པའི་གནོན་ཤུགས་ཐེག་པར་བྱས་ཏེ།ཨུ་ཚུགས་ཀྱིས་སྙོམས་མི་དགོས་པར་བྱུང་ཞིང་།དཔལ་འབྱོར་འཕར་ཚད་འབྲིང་མྱུར་རྒྱུན་མཐུད་བྱས་པས།གྲུབ་ཚུལ་བཟང་འགྱུར་ཐུབ་སྟེ།དཔལ་འབྱོར་རྒྱུན་རིང་བཟང་འགྱུར་གྱི་གཞི་རྩའི་རྣམ་པ་མུ་མཐུད་སྲ་བརྟན་དང་འཕེལ་རྒྱས་བཏང་ཡོད།